Diari Oficial de la Generalitat Valenciana


Sumari del DOGV 2499, del 03-05-1995 (1995/834548)

RESOLUCIÓ de 18 d'abril de 1995, de la directora general de l'Institut Valencià d'Administració Pública, per la qual es convoca un curs sobre «L'activitat econòmica de les corporacions locals», adreçat al personal d'administració local.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2499

Data del DOGV
:   03-05-1995

Secció del DOGV
:   ALTRES DISPOSICIONS

Número del document
:   1995/834548


Data del document
:   18-04-1995

Organisme emissor
:   Conselleria d'Administració Pública

Tipus de document
:   Resolució

RESOLUCIó de 18 d'abril de 1995, de la directora general de l'Institut Valencià d'Administració Pública, per la qual es convoca un curs sobre «L'activitat econòmica de les corporacions locals», adreçat al personal d'administració local.   
Aprovat per Resolució de 16 de gener de 1995 (DOGV núm. 2439, de 31.01.95) el Pla de Formació per a 1995, adreçat al personal de l'administració local, es convoca el curs següent:  
(50599) L'activitat econòmica de les corporacions locals  
1. Objectiu: l'estudi de totes les qüestions que planteja l'activitat empresarial de les corporacions locals.  
2. Contingut:  
- Introducció. Antecedents històrics i dret comparat.  
- La iniciativa pública en l'activitat econòmica, segons la Constitució:  
\* Article 38 CE.  
\* Article 128.2. CE.  
\* El model econòmic en la Constitució.  
- La iniciativa pública en l'activitat econòmica en el règim local. La seua regulació jurídica. La jurisprudència.  
- El règim jurídic i els principis generals de la iniciativa pública local en l'activitat econòmica.  
- El procediment per a l'exercici de la iniciativa pública en l'activitat econòmica per les corporacions locals.  
- La compatibilitat i incompatibilitat de la iniciativa pública en l'activitat econòmica amb el règim de monopoli.  
- Estudi de les sentències més destacades sobre la matèria.  
3. Destinataris: personal dels grups A i B de les corporacions locals amb responsabilitats en la constitució, assessorament jurídic, fiscal, control, planificació i gerència de empreses públiques.  
4. Durada: 30 hores.  
5. Lloc i data: València, 6, 8, 13, 15 i 20 de juny.  
Horari: 10 a 14'30 i de 16'30 a 18'30 hores.  
6. Participants: 20.  
7. Preu: d'acord amb l'Ordre de 8 de gener de 1993, del conseller d'Administració Pública, per la qual s'estableixen els preus públics a percebre per l'Institut Valencià d'Administració Pública (DOGV núm. 1956, de 3 de febrer de 1993), els preus són:  
Grup A: 30.000 PTA  
Grup B: 25.500 PTA  
8. Sol·licituds: les sol·licituds hauran d'adreçar-se a l'IVAP, carrer Museu núm. 3, 46180 València, fax (96) 386 63 38, fins 10 dies abans d'iniciar-se el curs. Aquestes hauran d'anar autoritzades per l'alcaldia, regidoria delegada o cap del servei corresponent.  
En cas que d'una mateixa corporació hi hagués més d'una petició, haurà de trametre's una relació prioritzada de les citades sol·licituds, d'acord amb els models que s'hi adjunten.  
9. Per als funcionaris amb habilitació de caràcter nacional, i a efectes del que preveu l'article 1.d. de la Ordre del Ministeri per a les Administracions Públiques, de 10 d'agost de 1994 (BOE 12.08.94), aquest curs tindrà una valoració de 0,4 punts.  
València, 18 d'abril de 1995.- La directora general de l'IVAP: Juana Serna Masiá.